1943 m. Lietuvos futbolo taurės

1943 m. Lietuvos futbolo taurės – futbolo taurių turnyrai Lietuvoje, vykę 1943 m. Varžybos vyko nesistemingai ir nevieningai, apimdamos tik tam tikrus regionus (apygardas). Kai kur dėl taurės varžėsi tik dvi komandos.

 Vilniaus burmistro taurė 

Prestižiškiausias turnyras buvo Vilniaus burmistro K. Dabulevičiaus taurė, dėl kurios varžėsi Vilniaus ir Kauno rinktinės. Įvyko du susitikimai.

Po rungtynių Vilniaus burmistras Karolis Dabulevičius Kauno rinktinei įteikė asmeninę pereinamąją dovaną.Ateitis (dienraštis), 1943-06-01

Rungtynės įvyko Lietuvos futbolo 20-mečio proga – atmenant pirmąsias Lietuvos rinktinės tarpvalstybines rungtynes. Rungtynes laimėjo vilniečiai, kurie pelnę pereinamąją Vilniaus burmistro dovaną – ją įteikė Kūno kultūros rūmų direktorius Algirdas Vokietaitis.Ateitis (dienraštis), 1943-06-21

 Šiaulių žaibo taurė 

Turnyras vyko gegužės 1–2 d. pereinamajai taurei laimėti. Čia rungėsi 8 komandos: Šiaulių „Gubernija“ (dvi komandos), Šiaulių „Sakalas“ (dvi komandos), Kuršėnų „Žaibas“, Šiaulių „Wehrmachtfeld“, „Šarūnas“ ir LGSF. Kuršėnų komanda 2-ąją dieną 1–5 nusileido „Gubernijai“. Turnyro finale rungėsi „Gubernija“ ir „Sakalas“.

 Šaltiniai